L’Ajuntament comença les obres de millora de les instal•lacions dels col•legis de Paterna
21/07/2015

# L’Ajuntament comença les obres de millora de les instal•lacions dels col•legis de Paterna

[![L’alcalde Juan Antonio Sagredo, en el pati del CEIP Viles Palasí](/images/noticias/2015/07/sagredo-colegio.jpg)](/images/noticias/2015/07/sagredo-colegio.jpg)

21.07.2015

La reposició de revestiments i paviments i la instal•lació de pèrgoles en els patis centren les actuacions del consistori en els diferents centres escolars del municipi perquè “estiguen a punt” per a setembre

L’Ajuntament de Paterna ha començat ja la ‘posada al punt’ dels diferents centres escolars del municipi amb l’objectiu que tots els alumnes puguen començar el pròxim curs escolar en les millors condicions d’habitabilitat i seguretat.

Estes obres de condicionament, reparació i rehabilitació, són conseqüència de la inspecció exhaustiva de l’estat de les instal•lacions educatives que l’alcalde Juan Antonio Sagredo va ordenar als pocs dies de prendre possessió del càrrec i formen part de la ‘ITV municipal’ a qui es va comprometre abans d’accedir a l’Alcaldia per a garantir el correcte manteniment de tots els col•legis de Paterna.

Les referides actuacions de millora, considerades com a inversions financerament sostenibles, consisteixen en la instal•lació de pèrgoles en els patis, revestiment de parets, sòcols, portes i finestres, pavimentat de sòls i xicotetes obres de paleta en general.

En concret, s’estan col•locant estructures metàl•liques amb coberta a manera de pèrgola en els col•legis Núm. 9, Vicente Mortes i Jaume I per a permetre als alumnes estar albergats del sol en el pati i s’estan duent a terme revestiments en aules, corredors i banys dels CEIP Jaume I i Miguel de Cervantes així com del centre escolar Santa Teresa i de l’Escola Pública d’Adults del barri Centre.

A més, també s’està reposant el paviment del pati exterior del CEIP Sanchis Guarner i el paviment interior de l’Escola Pública d’Adults.

Estes obres menors que s’estan realitzant en les diferents infraestructures escolars estan pressupostades per 200.587,24 euros i la seua execució, que està prevista que finalitze abans del 21 d’agost, millorarà substancialment les instal•lacions dels dits centres i, per extensió, l’estada en elles dels seus alumnes i professors.

L’alcalde Juan Antonio Sagredo aposta fermament per esta ‘ITV’ dels col•legis i la seua pretensió és que es realitze de manera periòdica amb l’objectiu d’agilitzar la detecció de deficiències i la seua posterior reparació i assegurar així, durant tot el curs acadèmic, que tots els edificis escolars de Paterna estan en perfectes condicions d’habitabilitat per a garantir als alumnes un aprenentatge en condicions de qualitat.